text: в отделните икономически сектори между договарящите се страни, и за тази цел той изпълнява задачите, които са от компетенцията на смесените органи, които са създадени или ще бъдат създадени по силата на такива споразумения.Член 12Разпоредбите на настоящото споразумение заменят разпоредбите на споразуменията, сключени между държавите-членки на Общността и Народна република Бангладеш, ако последните влизат в противоречие или са идентични с тях.Член 13Настоящото споразумение се прилага от една страна на териториите, в които Договорът за създаване на Европейската икономическа общност се прилага, при условията, определени в този договор, и от друга страна се прилага на територията на Народна република Бангладеш.Член 14Приложенията са неразделна част от настоящото споразумение.Член 151. Настоящото споразумение подлежи на ратифициране, приемане или одобряване съгласно процедурите, които са в сила във всяка от договарящите се страни, като те се нотифицират взаимно за изпълнението на необходимите за тази цел процедури.2. Настоящото споразумение влиза в сила на първия ден от месеца, следващ датата на извършване на нотификациите, визирани в параграф 1.3. Настоящото споразумение се сключва за период от пет години. Неговото действие се продължава всяка година, ако никоя от страните не го денонсира шест месеца преди изтичането на срока му на валидност.4. Договарящите се страни могат във всеки момент да изменят и допълват настоящото споразумение, за да отразяват промените в обстановката в икономическата област, както и в развитието на икономическата политика на всяка една от тях.Член 16Настоящото споразумение се съставя в два екземпляра на английски, бенгалски, датски, италиански, немски, нидерландски и френски език, като текстовете на всеки един от тези езици са еднакво автентични.--------------------------------------------------19761119ПРИЛОЖЕНИЕ IОбща декларация относно функционирането на Съвместния комитет1. Представителите на договарящите се страни в рамките на Съвместния комитет трябва да предадат препоръките, за които са се споразумели, на своите власти, за да им позволят да ги разгледат и да осигурят тяхното прилагане възможно най-бързо и ефективно. В случай че Съвместният комитет не успее да изготви препоръка относно въпрос, който се смята за неотложен или важен от една от договарящите се страни, той трябва да представи на гореупоменатите власти гледните точки на двете страни за извършване на ново разглеждане.2. Като формулира своите предложения и препоръки, Съвместният комитет трябва да взема предвид плановете за развитие на Бангладеш и развитието на политиката в областта на икономиката, промишлеността, социалната област и науката, на политиката на Общността в областта на околната среда, както и нивото на икономическо развитие на договарящите се страни.3. Съвместният комитет трябва да разглежда възможностите и да прави препоръки относно ефективното използване на всички налични средства, освен клаузата за най-облагодетелствана нация и системата от общи преференции, за да подпомага търговския обмен на продукти, към които Бангладеш проявява интерес.4. При положение, че бъде одобрен от договарящите се страни, дневният ред на Съвместния комитет може да включва сътрудничество, при наличие на взаимно приемливи условия, при прилагането и използването на естествените ресурси и в други области, които биха могли да се окажат с особена важност за търговския потенциал на Бангладеш.--------------------------------------------------19761119ПРИЛОЖЕНИЕ II19761119Ваше Превъзходителство,По време на дискусиите, които доведоха в този ден до сключването на Споразумението за търговско сътрудничество между Европейската икономическа общност и Народна


text: република Бангладеш, Общността декларира, че е съгласна да консолидира по отношение на двете страни ставките на вносните мита, които вече се прилагат самостоятелно спрямо изброените по-долу продукти, и които интересуват в особена степен Бангладеш. Тези отстъпки ще останат валидни, докато не бъдат потвърдени или променени по силата на Общото споразумение за митата и търговията (ГАТТ) със съгласието на двете договарящи се страни.Списък на продуктите, предмет на споразумениетоНомер от Общата митническа тарифа | Наименование на стоките | Предложено консолидиране (%) |03.01 | Риба, прясна (жива или мъртва), охладена или замразена: A.Сладководна риба:ex IV.Други:Hilsa spp. | без мито |09.02 | Чай: A.Във вид на опаковки за непосредствено използване с нетно количество 3 кг или по-малко | 5 |B.Друг вид | без мито |41.02 | Дебели (гьонови) и тънки кожи от животни от рода на едрия рогат добитък (включително от биволи) и кожи от семейство коне, обработени и различни от кожите от позиции от No 41.06 до 41.08 включително: A.от индийски крави (Kips), цели или дори без главата и краката, с нетно тегло на екземпляр по-малко или равно на 4,5 кг, само дъбени с помощта на растителни вещества, дори и да са преминали през други обработки, но явно неизползваеми в състоянието, в което са, за изработването на кожени изделия | без мито |ex B.други видове кожи:от индийски крави (Kips), цели или дори без главата и краката, с нетно тегло на екземпляр по-голямо от 4,5 кг и по-малко или равно на 8 кг, само дъбени с помощта на растителни вещества, дори и да са преминали през други обработки, но явно неизползваеми в състоянието, в което са, за изработването на кожени изделия | без мито |кожи от животни от рода на едрия рогат добитък, само дъбени с хром, във влажно състояние (wet blue) | без мито |41.03 | Обработени овчи кожи, различни от кожите от позиции от No 41.06 до 41.08 включително: B.Други видове кожи:I.Само дъбени | без мито |41.04 | Обработени кози кожи, различни от кожите от позиции от No 41.06 до 41.08 включително: B.Други видове кожи:I.Само дъбени | без мито |41.05 | Обработени кожи от други видове животни, с изключение на кожите от позиции от No 41.06 до 41.08 включително: B.Други видове кожи:I.Само дъбени | без мито |Бихме ви били признателни да ни потвърдите съгласието на правителството на Народна република Бангладеш относно съдържанието на настоящото писмо.Благоволете да приемете израза на нашето дълбоко уважение.За Съветана Европейските общности Ръководител на делегацията на БангладешГосподине,Имам честта да потвърдя получаването на Вашето писмо от тази дата със следното съдържание:"По време на дискусиите, които доведоха в този ден до сключването на Споразумението за търговско сътрудничество между Европейската икономическа общност и Народна република Бангладеш, Общността декларира, че е съгласна да консолидира по отношение на двете страни ставките на вносните мита, които вече се прилагат самостоятелно спрямо изброените по-долу продукти, и които интересуват в особена степен Бангладеш. Тези отстъпки ще останат валидни, докато не бъдат потвърдени или променени по силата на Общото споразумение за митата и търговията (ГАТТ) със съгласието на двете договарящи се страни.Списък на продуктите, предмет на споразумениетоНомер от

type: contracts

jurisdiction: EU


text: Общата митническа тарифа | Наименование на стоките | Предложено консолидиране (%) |03.01 | Риба, прясна (жива или мъртва), охладена или замразена: A.Сладководна риба:ex IV.Други:Hilsa spp. | без мито |09.02 | Чай: A.Във вид на опаковки за непосредствено използване с нетно количество 3 кг или по-малко | 5 |B.Друг вид | без мито |41.02 | Дебели (гьонови) и тънки кожи от животни от рода на едрия рогат добитък (включително от биволи) и кожи от семейство коне, обработени и различни от кожите от позиции от No 41.06 до 41.08 включително: A.от индийски крави (Kips), цели или дори без главата и краката, с нетно тегло на екземпляр по-малко или равно на 4,5 кг, само дъбени с помощта на растителни вещества, дори и да са преминали през други обработки, но явно неизползваеми в състоянието, в което са, за изработването на кожени изделия | без мито |ex B.други видове кожи:от индийски крави (Kips), цели или дори без главата и краката, с нетно тегло на екземпляр по-голямо от 4,5 кг и по-малко или равно на 8 кг, само дъбени с помощта на растителни вещества, дори и да са преминали през други обработки, но явно неизползваеми в състоянието, в което са, за изработването на кожени изделия | без мито |кожи от животни от рода на едрия рогат добитък, само дъбени с хром, във влажно състояние (wet blue) | без мито |41.03 | Обработени овчи кожи, различни от кожите от позиции от No 41.06 до 41.08 включително: B.Други видове кожи:I.Само дъбени | без мито |41.04 | Обработени кози кожи, различни от кожите от позиции от No 41.06 до 41.08 включително: B.Други видове кожи:I.Само дъбени | без мито |41.05 | Обработени кожи от други видове животни, с изключение на кожите от позиции от No 41.06 до 41.08 включително: B.Други видове кожи:I.Само дъбени | без мито |Бихме ви били признателни да ни потвърдите съгласието на правителството на Народна република Бангладеш относно съдържанието на настоящото писмо."Имам честта да потвърдя съгласието на правителството на Народна република Бангладеш относно съдържанието на настоящото писмо.Благоволете да приемете израза на моето дълбоко уважение.За правителството на Народна република БангладешРъководител на делегацията на Европейската икономическа общност--------------------------------------------------19761119ПРИЛОЖЕНИЕ IIIДекларация на Европейската икономическа общност относно тарифните корекции1. Системата от общи преференции бе създадена на независима база от Общността на 1 юли 1971 г., която процедира съгласно Резолюция No 21 (II) на втората конференция на Обединените нации относно търговията и развитието от 1968 г. Общността е съгласна в рамките на усилията, които извършва за подобряване на тази система, да взема предвид интереса на Народна република Бангладеш да разширява и засилва своите търговски отношения с Общността.2. Общността също така е съгласна да разгледа в рамките на Съвместния комитет възможността да извърши нови тарифни корекции, които биха могли да развият нейния търговски обмен с Бангладеш.3. За тази цел Общността отбелязва, че Народна република Бангладеш ще може да й съобщи списъка на продуктите, за които желае да бъдат направени тарифни отстъпки, като този списък трябва да бъде разгледан в рамките на Съвместния комитет.4. Общността отбелязва, че Народна република Бангладеш също така е съгласна да разгледа


text: в рамките на Съвместния комитет всяко предложение, което Общността би изготвила относно темите, имащи отношение към митническите такси, прилагани от Народна република Бангладеш, с цел развитието на търговския обмен между двете договарящи се страни, и като се вземат предвид нуждите относно развитието на Бангладеш.--------------------------------------------------19761119ПРИЛОЖЕНИЕ IVДекларация на правителството на Народна република Бангладеш относно тарифните корекции1. Народна република Бангладеш отбелязва, че Общността е съгласна в рамките на усилията, които извършва за подобряване на системата от общи преференции, да взема предвид интереса на Народна република Бангладеш да разширява и засилва своите търговски отношения с Общността. За тази цел Народна република Бангладеш ще предостави на вниманието на Общността елементите от нейния режим на общи преференции, които биха могли да бъдат подобрени, като по-специално се имат предвид разпоредбите от общата декларация за намерения.2. Народна република Бангладеш отбелязва освен това, че Общността също така е съгласна да разгледа в рамките на Съвместния комитет възможността да извърши нови тарифни корекции, които биха могли да развият нейния търговски обмен с Бангладеш.3. За тази цел Народна република Бангладеш ще може да съобщи на Общността списъка на продуктите, за които желае да бъдат направени тарифни отстъпки, като този списък трябва да бъде разгледан в рамките на Съвместния комитет.4. Народна република Бангладеш също така е съгласна да разгледа в рамките на Съвместния комитет всяко предложение, което Общността би изготвила относно темите, имащи отношение към митническите такси, прилагани от Народна република Бангладеш, с цел развитието на търговския обмен между двете договарящи се страни, и като се вземат предвид нуждите относно развитието на Бангладеш.--------------------------------------------------


text:
 |
 22011A0531(01)
 Рамково споразумение между Съединените американски щати и Европейския съюз относно участието на Съединените американски щати в операции на Европейския съюз за управление на кризи
 Официален вестник n° L 143 , 31/05/2011 стр. 0002 - 0006
 ПРЕВОДРамково споразумениемежду Съединените американски щати и Европейския съюз относно участието на Съединените американски щати в операции на Европейския съюз за управление на кризиСЪЕДИНЕНИТЕ АМЕРИКАНСКИ ЩАТИ ("САЩ")иЕВРОПЕЙСКИЯТ СЪЮЗ ("ЕС" ИЛИ "ЕВРОПЕЙСКИЯТ СЪЮЗ"),наричани по-нататък "страните",Като имат предвид, че:Европейският съюз може да взема решения за предприемане на действия в областта на управлението на кризи.През последните две десетилетия се наблюдава нарастване на усилията на правителствата и на многостранните организации да използват средства за намаляване на конфликтите по света.САЩ и ЕС споделят желанието да насърчават мирното разрешаване на конфликтите и да улесняват възстановяването и стабилизирането посредством споделяне на тежестите при операции за управление на кризи и вярват, че приносът на експерти от САЩ увеличава вероятността за успех на подобни операции на ЕС.САЩ и ЕС искат да въведат общи условия за участие на САЩ в операции на ЕС за управление на кризи посредством споразумение, с което се установява рамка за подобно възможно бъдещо участие, вместо да определят условията за всяка отделна операция,СЕ СПОРАЗУМЯХА ЗА СЛЕДНОТО:Член 1Решения във връзка с участието1. След като Европейският съюз реши да покани САЩ да участват в операция на ЕС за управление на кризи и след като САЩ вземат решение за участие, САЩ предоставят на Европейския съюз информация за формата, под която предлагат да се включат в операцията. Решението на САЩ да участват в операция на ЕС за управление на кризи отразява съгласието на САЩ да спазват условията на решението на Съвета, с което ЕС е решил да проведе съответната операция ("решението на Съвета").2. Европейският съюз и САЩ провеждат консултации относно предлаганото участие на САЩ, в т.ч. относно възможния принос към оперативния бюджет на операцията, и в случай че се постигне съгласие за участие, то се извършва в съответствие с разпоредбите на настоящото споразумение и с всички договорености между двете страни за неговото изпълнение.3. Приносът на САЩ към операциите на ЕС за управление на кризи не засяга правото на Европейския съюз да взема самостоятелно решения и не засяга правото на САЩ да решават дали да се включат в конкретна операция на ЕС за управление на кризи в зависимост от случая.4. Европейският съюз известява предварително САЩ за всяко изменение на решението на Съвета, посочено в параграф 1, както и за приемането или изменението на всякакви свързани с него мерки за изпълнение.5. САЩ могат, по своя инициатива или по искане на ЕС и след консултации между страните, да се оттеглят изцяло или частично по всяко време от участието си в операция на ЕС за управление на кризи.Член 2Приложно поле1. Освен ако страните писмено не са се споразумели за друго, настоящото споразумение се прилага единствено за операции на ЕС за управление на кризи, в които САЩ се включват след датата на подписване на настоящото споразумение, и не засяга нито едно съществуващо споразумение, регламентиращо участието на САЩ в операция на ЕС за управление на кризи.2. Настоящото споразумение се


text: отнася единствено за участие на САЩ с цивилен личен състав, части и активи в операции на ЕС за управление на кризи ("американския контингент").Член 3Статут на личния състав и на частите1. Статутът на американския контингент, зачислен към операция на ЕС за управление на кризи, и по-специално привилегиите и имунитетите на този контингент се определят от споразумение относно статута на мисията ("споразумение относно статута"), сключено между ЕС и държавата, в която се провежда операцията, при условие че: а) САЩ имат възможността да се запознаят със споразумението относно статута, преди да вземат решение дали да участват в операцията; и б) когато няма подписано споразумение относно статута към момента, в който е необходимо, за да бъде разгледано, страните провеждат консултации и се споразумяват за друга подходяща договореност относно статута на американския контингент преди разполагането му, без да се засяга общата отговорност на ЕС за сключване на договорености с приемащата страна относно статута на личния състав и частите на ЕС.2. Статутът на американския контингент, който служи в щаба или в командните части на места извън страната (или страните) на провеждане на операцията, се определя, според случая, от договорености между щаба и командните части или заинтересованата(ите) държава(и) и САЩ.3. Доколкото го позволяват законовите и подзаконовите нормативни разпоредби на САЩ, САЩ имат правото да упражняват юрисдикция над зачисления от тях личен състав в страната на провеждане на операцията.4. САЩ се задължават да се явят като ответник при всякакви претенции, свързани с участието им в операции на ЕС за управление на кризи, повдигнати от личен състав на САЩ или отнасящи се за личен състав на САЩ, в съответствие със законодателството на САЩ. Тази разпоредба не отменя суверенния имунитет на САЩ. Нищо в настоящото споразумение няма за цел да породи юрисдикция в съд, където допреди такава не е съществувала, нито да предостави права, които да могат да бъдат упражнени срещу САЩ в такъв съд.5. Страните се договарят да се откажат от всякакви претенции помежду си (с изключение на претенциите по договори) във връзка с щета, загуба, разрушаване на активи, които някоя от тях притежава или използва, или с увреждане или смърт на член на техния личен състав, настъпили при изпълнение на служебните му задължения във връзка с дейности по настоящото споразумение, освен в случай на груба небрежност или умишлено неправомерно поведение.6. САЩ се задължават при подписването на настоящото споразумение да направят декларация за взаимен отказ от претенции спрямо която и да е държава-членка на ЕС, участник в операция на ЕС за управление на кризи, в която участват и САЩ.7. Европейският съюз се задължава да направи необходимото при подписването на настоящото споразумение неговите държави-членки да направят декларация за отказа си от претенции, свързани с бъдещо участие на САЩ в дадена операция на ЕС за управление на кризи.Член 4Класифицирана информацияВ контекста на операциите на ЕС за управление на кризи се прилага Споразумението между Съединените американски щати и Европейския съюз относно сигурността на класифицираната информация, съставено във Вашингтон на 30 април 2007 г.Член 5Участие в операцията1. САЩ се стремят да гарантират със специфични инструкции, че личният състав, предоставен като част от техния


text: контингент за участие в мисии на ЕС за управление на кризи ("зачислен личен състав"), изпълнява своята мисия по начин, който изцяло подкрепя и съответства на решението на Съвета, посочено в член 1, на плана за операцията и на свързаните с него мерки за изпълнение.2. САЩ се консултират своевременно с ЕС за всяка промяна в своето участие в дадена операция на ЕС за управление на кризи по настоящото споразумение.3. Зачисленият личен състав преминава подходящ медицински преглед, за което получава свидетелство, като предоставя копие от това медицинско свидетелство при поискване от съответните органи на ЕС.Член 6Командна верига1. През периода на развръщане командващият или ръководителят на мисията на ЕС упражнява надзорни правомощия над зачислените личен състав и части и ръководи техните действия.2. Зачислените личен състав и части остават под общото разпореждане на САЩ.3. САЩ се стремят да гарантират със специфични инструкции, че зачисленият от тях личен състав изпълнява своите задължения и се държи по начин, който изцяло съответства на целите на операцията, при спазване на указанията и насоките на командващия или ръководителя на мисията на ЕС.4. По отношение на ежедневното управление на операциите на ЕС за управление на кризи САЩ имат същите права и задължения, както държавите-членки на Европейския съюз, които участват в операцията.5. Командващият или ръководителят на мисията на ЕС отговаря за цялостния контрол над дисциплината на зачисления личен състав. Всякакви дисциплинарни действия се предприемат при нужда от САЩ.6. САЩ посочват лице за контакт, което да представлява националния им контингент в рамките на съответната операция на ЕС за управление на кризи. Лицето за контакт докладва на ръководителя на мисията по въпроси с национално измерение и отговаря за ежедневната дисциплина на контингента.7. Решението за прекратяване на операцията се взема от Европейския съюз след консултации със САЩ, ако към момента, в който се обмисля прекратяване на операцията на ЕС за управление на кризи, САЩ все още участват в нея.Член 7Финансови въпроси1. САЩ поемат разходите, свързани с тяхното участие в операции на ЕС за управление на кризи, освен ако не са покрити от общ източник на финансиране в съответствие с оперативния бюджет на мисията.2. Европейският съюз освобождава САЩ от финансово участие в оперативния бюджет на операции на ЕС за управление на кризи, когато Европейският съюз реши, че САЩ предоставят значителен принос. ЕС уведомява САЩ за решението си относно финансовото участие в оперативния бюджет по време на консултациите, посочени в член 1, параграф 2.3. Участието на САЩ по силата на настоящото споразумение в операции на ЕС за управление на кризи зависи от наличието на подходящи финансови средства.Член 8Договорености за изпълнение на споразумениетоВсички необходими технически, финансови и административни договорености за изпълнение на настоящото споразумение се подписват от подходящите органи на САЩ и на Европейския съюз.Член 9Уреждане на споровеСпоровете относно тълкуването или прилагането на настоящото споразумение се уреждат между страните по дипломатически път.Член 10Влизане в сила и прекратяване1. Настоящото споразумение влиза в сила на първия ден от първия месец след датата, на която страните са се нотифицирали взаимно за приключването на необходимите за целта вътрешни процедури.2. Настоящото споразумение се прилага временно от датата на подписването му.3. Настоящото споразумение


text: подлежи на редовно преразглеждане от страните.4. Настоящото споразумение може да бъде изменено въз основа на взаимно писмено съгласие на страните.5. Всяка от страните може да прекрати настоящото споразумение с шестмесечно писмено предизвестие до другата страна.Съставено във Вашингтон в два еднообразни екземпляра на английски език на седемнадесети май две хиляди и единадесета година.за Европейския съюзC. Ashtonза Съединените американски щатиH. Clinton--------------------------------------------------ТЕКСТ НА ДЕКЛАРАЦИИТЕТекст за държавите-членки на ЕС:"При прилагането на решение на Съвета на ЕС относно операция на ЕС за управление на кризи, в която участват САЩ, държавите-членки на ЕС възнамеряват, доколкото това е допустимо съгласно националните им правни системи, да се откажат от всякакви евентуални претенции срещу САЩ във връзка с увреждане или смърт на членове на техния персонал, вреда или щета на притежавани от тях активи, които се използват от операцията на ЕС за управление на кризи, ако това увреждане, смърт, вреда или щета:- са били причинени от членове на персонала на САЩ при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение,- или са били предизвикани от използването на активи, притежавани от САЩ, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на САЩ, ползващ тези активи и участващ в операцията на ЕС за управление на кризи."Текст за САЩ:"При участието в операция на ЕС за управление на кризи САЩ възнамеряват, доколкото това е допустимо съгласно националната им правна система, да се откажат от всякакви евентуални претенции срещу която и да е друга държава, участваща в операцията на ЕС за управление на кризи, във връзка с увреждане или смърт на членове на нейния персонал, вреда или щета на притежавани от нея активи, които се използват от операцията на ЕС за управление на кризи, ако това увреждане, смърт, вреда или щета:- са били причинени от членове на персонала при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение,- или са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала, ползващ тези активи и участващ в операцията на ЕС за управление на кризи."--------------------------------------------------


text:
 16.5.2019
 BG
 Официален вестник на Европейския съюз
 L 128/1
 РЕШЕНИЕ НА СЪВМЕСТНИЯ КОМИТЕТ НА ЕИП
 No 118/2017
 от 7 юли 2017 година
 за изменение на приложение I (Ветеринарни и фитосанитарни въпроси) към Споразумението за ЕИП [2019/725]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2016/1843 на Комисията от 18 октомври 2016 г. относно преходни мерки за прилагането на Регламент (ЕО) No 882/2004 на Европейския парламент и на Съвета по отношение на акредитирането на официалните лаборатории, които извършват официални изследвания за Trichinella (1) следва да бъде включен в Споразумението за ЕИП.
 (2)
 Настоящото решение се отнася до законодателството по ветеринарните въпроси. Законодателството по ветеринарните въпроси не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Поради това настоящото решение не се прилага по отношение на Лихтенщайн.
 (3)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 152 (Решение за изпълнение (ЕС) 2016/2008 на Комисията) в част 1.2 от глава I от приложение I към Споразумението за ЕИП се вмъква следната точка:
 „153.
 32016 R 1843: Регламент за изпълнение (ЕС) 2016/1843 на Комисията от 18 октомври 2016 г. относно преходни мерки за прилагането на Регламент (ЕО) No 882/2004 на Европейския парламент и на Съвета по отношение на акредитирането на официалните лаборатории, които извършват официални изследвания за Trichinella (ОВ L 282, 19.10.2016 г., стр. 38).“
 Член 2
 Текстовете на Регламент за изпълнение (ЕС) 2016/1843 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 юли 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 282, 19.10.2016 г., стр. 38.
 (*1) Без отбелязани конституционни изисквания.


text:
 8.11.2012
 BG
 Официален вестник на Европейския съюз
 L 309/25
 РЕШЕНИЕ НА СЪВМЕСТНИЯ КОМИТЕТ НА ЕИП
 No 141/2012
 от 13 юли 2012 година
 за изменение на Протокол 31 към Споразумението за ЕИП относно сътрудничеството в специфични области извън четирите свободи
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално членове 86 и 98 от него,
 като има предвид, че:
 (1)
 Протокол 31 към Споразумението беше изменен с Решение на Съвместния комитет на ЕИП No 122/2012 от 15 юни 2012 г. (1)
 (2)
 Целесъобразно е да се разшири сътрудничеството между договарящите се страни по Споразумението и то да включи сътрудничество в областта на свободното движение на работници, координацията на системите за социална сигурност и мерки по отношение на мигрантите, включително мигрантите от трети държави.
 (3)
 Следователно Протокол 31 към Споразумението следва да се измени, за да се даде възможност за провеждането на това разширено сътрудничество от 1 януари 2012 г.,
 ПРИЕ НАСТОЯЩОТО РЕШЕНИЕ:
 Член 1
 Член 5 от Протокол 31 към Споразумението се изменя, както следва:
 1.
 След параграф 11 се вмъква следният параграф:
 „12.
 Считано от 1 януари 2012 г. държавите от ЕАСТ участват в дейностите, финансирани от следните бюджетни редове, вписани в общия бюджет на Европейския съюз за финансовата 2012 година:
 —
 бюджетен ред 04 01 04 08: „Свободно движение на работници, координиране на системите за социална сигурност и мерки по отношение на мигрантите, включително мигранти от трети страни — разходи за административно управление“,
 —
 бюджетен ред 04 03 05: „Свободно движение на работници, координиране на системите за социална сигурност и мерки по отношение на мигрантите, включително мигранти от трети страни“.“
 2.
 Думите „и в програмата, посочена в дванадесето тире — считано от 1 януари 2009 г.“ в параграф 5 се заменят с думите „..., в програмата, посочена в дванадесето тире — считано от 1 януари 2009 г. и в дейностите, финансирани от бюджетните редове за финансовата 2012 година, посочени в параграф 12 — считано от 1 януари 2012 г.“
 3.
 Думите „параграф 8“ в параграфи 6 и 7 се заменят с думите „параграфи 8 и 12“.
 Член 2
 Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението (2).
 То се прилага от 1 януари 2012 г.
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 юли 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 270, 4.10.2012 г., стр. 46.
 (2) Без отбелязани конституционни изисквания.


text:
 12.1.2012
 BG
 Официален вестник на Европейския съюз
 L 8/38
 РЕШЕНИЕ No 1/2011 НА СМЕСЕНИЯ КОМИТЕТ, СЪЗДАДЕН СЪГЛАСНО СПОГОДБАТА ЗА МЕЖДУНАРОДНИ СЛУЧАЙНИ ПРЕВОЗИ НА ПЪТНИЦИ, ИЗВЪРШВАНИ С АВТОБУСИ (ИНТЕРБУС)
 от 11 ноември 2011 година
 за приемане на вътрешен правилник за работа и за адаптиране на приложение 1 към Спогодбата по отношение на изискванията към автомобилните превозвачи, извършващи превоз на пътници, на приложение 2 към Спогодбата относно техническите изисквания към автобусите, и на изискванията относно социалните разпоредби, посочени в член 8 от Спогодбата
 (2012/25/ЕС)
 СЪВМЕСТНИЯТ КОМИТЕТ,
 като взе предвид Спогодбата за международни случайни превози на пътници, извършвани с автобуси (Интербус) (1), и по-специално членове 23 и 24 от нея,
 като има предвид, че:
 (1)
 Съгласно член 23, параграф 3 от Спогодбата за международни случайни превози на пътници, извършвани с автобуси (Интербус) (наричана по-нататък „Спогодбата“), от смесения комитет се изисква да приеме свой вътрешен правилник за работа.
 (2)
 Смесеният комитет е отговорен, в съответствие с член 24, параграф 2, буква в) от Спогодбата, за адаптирането на приложение 1 към Спогодбата за изискванията към автомобилните превозвачи, извършващи превоз на пътници, и приложение 2 към Спогодбата относно техническите изисквания към автобусите. Освен това смесеният комитет е отговорен в съответствие с член 24, параграф 2, буква д) от Спогодбата за адаптирането на изискванията по отношение на социалните разпоредби, посочени в член 8 от Спогодбата, с оглед въвеждането на новите мерки, приети в Съюза,
 ПРИЕ НАСТОЯЩОТО РЕШЕНИЕ:
 Член 1
 Приема се вътрешният правилник за работа на съвместния комитет, установен в приложение I към настоящото решение.
 Член 2
 Приложение 1 към Спогодбата за изискванията към автомобилните превозвачи, извършващи превоз на пътници, приложение 2 към Спогодбата за техническите изисквания към автобусите, както и изискванията относно социалните разпоредби, посочени в член 8 от Спогодбата, се адаптират съгласно установеното в приложение II към настоящото решение.
 Съставено в Брюксел на 11 ноември 2011 година.
 Председател
 Sz. SCHMIDT
 Секретар
 G. PATRIS
 (1) ОВ L 321, 26.11.2002 г., стр. 13.
 ПРИЛОЖЕНИЕ I
 Вътрешен правилник за работата на смесения комитет, създаден съгласно Спогодбата за международни случайни превози на пътници, извършвани с автобуси (Интербус)
 Член 1
 Наименование на смесения комитет
 Смесеният комитет, създаден съгласно член 23 от Спогодбата за международни случайни превози на пътници, извършвани с автобуси (Интербус), се нарича по-нататък „Комитетът“.
 Член 2
 Председателство
 1. Комитетът се председателства от представител на Европейската комисия (наричана по-нататък „Комисията“) от името на Европейския съюз.
 2. Ръководителят на делегацията на Съюза или, когато това се налага, неговият заместник, упражнява правомощията на председател на Комитета.
 3. Председателят ръководи работата на Комитета.
 Член 3
 Делегации
 1. Страните, за които Спогодбата е влязла в сила (наричани по-нататък „страните“), назначават свои представители в Комитета. Делегацията на Съюза се състои от представители на Комисията, подпомагани от представители на държавите-членки.
 2. Всяка страна назначава ръководител, а когато е необходимо, и заместник-ръководител на своята делегация.
 3. Всяка страна може да назначава нови представители в Комитета. Секретарят на Комитета незабавно се уведомява писмено за всякакви подобни промени.
 4. Представители на генералния секретариат на Съвета на Европейския съюз могат да участват като наблюдатели в заседанията на Комитета.


text:
Председателят, със съгласието на другите ръководители на делегации, може да кани лица, които не са членове на делегации, да участват в заседания на Комитета, за да представят информация по определени теми.
 5. Най-малко една седмица преди заседанието страните уведомяват секретаря на Комитета за състава на своите делегации.
 Член 4
 Секретариат
 1. Представител на Комисията осигурява секретариата на Комитета. Секретарят се назначава от председателя на Комитета и изпълнява задълженията си до назначаването на нов секретар. Председателят уведомява другите страни за името и данните на секретаря.
 2. Секретарят е отговорен за комуникацията между делегациите, включително предаването на документи, и контролира изпълнението на секретарските задължения.
 Член 5
 Заседания на Комитета
 1. Комитетът заседава по искане на най-малко една страна. Свиква се от председателя.
 2. Председателят изпраща известието за заседанието заедно с проекта за дневен ред и документите за заседанието на ръководителите на другите делегации най-малко 15 работни дни преди началото на заседанието.
 3. Една страна може да поиска председателят да съкрати срока на известието, посочен в параграф 2, за да се отчете спешността на даден въпрос.
 4. Ако не бъде решено друго от ръководителите на делегации, заседанията на Комитета не са публични.
 5. Комитетът заседава в Брюксел, освен ако страните не се споразумеят да се срещнат другаде.
 Член 6
 Дневен ред
 1. Председателят, подпомаган от секретаря, съставя дневния ред за всяко заседание и определя датата и мястото на заседанието след консултация с ръководителите на другите делегации. Председателят изпраща предварителния дневен ред на другите ръководители на делегации най-малко 15 работни дни преди началото на заседанието. Дневният ред се придружава от всички необходими работни документи.
 2. Срокът на известието, определен в параграф 1, не се прилага за спешни заседания, свикани в съответствие с член 5, параграф 3.
 3. Всяка страна може да предлага една или повече точки да бъдат добавени към предварителния дневен ред най-малко 24 часа преди началото на заседанието. Исканията за добавяне на точки към дневния ред се изпращат в писмен вид до председателя, като се посочват причините за това.
 4. В началото на заседанието Комитетът приема дневния ред. Комитетът може да реши да добави към дневния ред точка, която не се съдържа в предварителния дневен ред.
 Член 7
 Приемане на актове
 1. Решенията на Комитета се приемат с единодушие от представените страни в съответствие с член 23, параграфи 5 и 6 от Спогодбата. Препоръките, и по-специално тези, посочени в член 24, параграф 2, буква ж) от Спогодбата, се приемат с консенсус между делегациите на представените страни. Решенията и препоръките носят заглавие „Решение“ или „Препоръка“, следвано от сериен номер, датата на приемането и означение на съдържанието им.
 2. Решенията и препоръките на Комитета се подписват от председателя и секретаря. Те се изпращат на другите ръководители на делегации от секретаря.
 3. Всяка страна може да реши да публикува акт, приет от Комитета.
 4. Актовете на Комитета могат да бъдат приемани с писмена процедура, когато това е уговорено от ръководителите на делегации. Председателят предлага проекта за акт на другите ръководители на делегации, които в отговор посочват дали приемат или не проекта, дали предлагат изменения на


text:
проекта или им е необходимо повече време за неговото разглеждане. Ако проектът се приеме, председателят финализира решението или препоръката в съответствие с параграфи 1 и 2.
 5. Препоръките и решенията се съставят на английски, френски и немски език, като текстовете на всеки един от тези езици са еднакво автентични. Всяка страна е отговорна за правилния превод на препоръките и решенията на своя официален език или езици. Преводът на другите езици на Съюза се извършва от Комисията.
 Член 8
 Протоколи
 1. Секретарят съставя, под отговорността на председателя, проект за протокол на всяко заседание на Комитета в рамките на 15 работни дни след неговото провеждане.
 2. По правило протоколите съдържат информация за всяка точка от дневния ред:
 —
 данни за получените от Комитета документи;
 —
 изявления, които някоя страна е поискала да бъдат записани;
 —
 взетите решения, направените препоръки и приетите заключения.
 3. Проектът за протокол се представя на Комитета за одобрение в съответствие с писмената процедура, посочена в член 7, параграф 4. Ако тази процедура не бъде завършена, протоколът се приема от Комитета на следващото му заседание.
 4. След като се приеме от Комитета, протоколът се подписва от председателя и секретаря и се съхранява от секретаря. Копие от него се изпраща на другите ръководители на делегации от секретаря.
 Член 9
 Поверителност
 Независимо от разпоредбата за публикуването на актове, определена в член 7, параграф 3, по отношение на обсъжданията на заседанията и документите на Комитета важат изискванията за запазване на служебна тайна.
 Член 10
 Разходи
 1. Всяка страна покрива разходите, които прави за участие в заседанията на Комитета.
 2. Комитетът решава относно възстановяването на разходи, свързани с мисии, които са възложени на лица, поканени от председателя в съответствие с член 3, параграф 4.
 Член 11
 Кореспонденция
 Цялата кореспонденция със или от председателя на Комитета се изпраща на секретаря на Комитета. Секретарят изпраща на всички делегации копие на цялата кореспонденция, отнасяща се до Спогодбата.
 Член 12
 Езици
 Комитетът взема решение за езиците, които се използват на заседания и в документи на Комитета. Страната — домакин на заседанието, не е задължена да осигурява устен превод на други езици.
 ПРИЛОЖЕНИЕ II
 Адаптиране на приложение 1 към Спогодбата за изискванията към автомобилните превозвачи, извършващи превоз на пътници, на приложение 2 към Спогодбата за техническите изисквания към автобусите и на изискванията относно социалните разпоредби, посочени в член 8 от Спогодбата
 (1)
 1. Адаптиране на приложение 1 към Спогодбата за изискванията към автомобилните превозвачи, извършващи превоз на пътници
 Следният акт на Съюза се добавя в приложение 1 към Спогодбата:
 „Регламент (ЕО) No 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач, и за отмяна на Директива 96/26/ЕО на Съвета (ОВ L 300, 14.11.2009 г., стр. 51)“.
 2. Адаптиране на приложение 2 към Спогодбата за техническите изисквания към автобусите
 1.
 В член 1 от приложение 2 към Спогодбата, букви а), б), в) и г) се заменят със следното:
 „а)
 Прегледи за проверка на техническата изправност на моторните превозни


text:
средства и техните ремаркета:
 —
 Директива 2009/40/ЕО на Европейския парламент и на Съвета от 6 май 2009 г. относно прегледите за проверка на техническата изправност на моторните превозни средства и техните ремаркета (ОВ L 141, 6.6.2009 г., стр. 12),
 —
 Директива 2000/30/ЕО на Европейския парламент и на Съвета от 6 юни 2000 г. относно крайпътните технически проверки на движещите се на територията на Общността търговски превозни средства (ОВ L 203, 10.8.2000 г., стр. 1), изменена с Директива 2003/26/ЕО на Комисията (ОВ L 90, 8.4.2003 г., стр. 37);
 б)
 Устройства за ограничаване на скоростта:
 —
 Директива 92/6/ЕИО на Съвета от 10 февруари 1992 г. относно монтирането и използването на устройства за ограничаване на скоростта за някои категории моторни превозни средства в Общността (ОВ L 57, 2.3.1992 г., стр. 27), последно изменена с Директива 2002/85/ЕО на Европейския парламент и на Съвета (ОВ L 327, 4.12.2002 г., стр. 8);
 в)
 Максимални размери и максимално тегло:
 —
 Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (ОВ L 235, 17.9.1996 г., стр. 59), последно изменена с Директива 2002/7/ЕО на Европейския парламент и на Съвета (ОВ L 67, 9.3.2002 г., стр. 47),
 —
 Директива 97/27/ЕО на Европейския парламент и на Съвета от 22 юли 1997 г. относно масите и размерите на някои категории моторни превозни средства и техните ремаркета и за изменение на Директива 70/156/ЕИО (ОВ L 233, 25.8.1997 г., стр. 1), изменена с Директива 2003/19/ЕО на Комисията (ОВ L 79, 26.3.2003 г., стр. 6);
 г)
 Контролни уреди за регистриране на данните за движението на автомобилите:
 —
 Регламент (ЕИО) No 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ L 370, 31.12.1985 г., стр. 8), последно изменен с Регламент (ЕС) No 1266/2009 на Комисията (ОВ L 339, 22.12.2009 г., стр. 3) или еквивалентните правила, установени със Спогодбата AETR, включително протоколите към нея.“
 2.
 Член 2 от приложение 2 към Спогодбата се изменя, както следва:
 а)
 следният текст се вмъква след първата алинея и преди таблицата:
 „Емисии от отработени газове:
 —
 Директива 88/77/ЕИО на Съвета от 3 декември 1987 г. за сближаването на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с природен газ или втечнен нефтен газ, използвани в превозните средства (ОВ L 36, 9.2.1988 г., стр. 33), последно изменена с Директива 2001/27/ЕО на Комисията (ОВ L 107, 18.4.2001 г., стр. 10),
 —
 Директива 2005/55/ЕО на Европейския парламент и на Съвета от 28 септември 2005 г. за сближаване на законодателствата на държавите-членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с гориво от природен газ или втечнен


text:
нефтен газ, използвани в превозните средства (ОВ L 275, 20.10.2005 г., стр. 1), последно изменена с Директива 2008/74/ЕО на Комисията (ОВ L 192, 19.7.2008 г., стр. 51),
 —
 Регламент (ЕО) No 595/2009 на Европейския парламент и на Съвета от 18 юни 2009 г. за одобрението на типа на моторни превозни средства и двигатели по отношение на емисиите от тежки превозни средства (Евро VI) и за достъпа до информация за ремонта и техническото обслужване на превозните средства и за изменение на Регламент (ЕО) No 715/2007 и Директива 2007/46/ЕО и за отмяна на директиви 80/1269/ЕИО, 2005/55/ЕО и 2005/78/ЕО (ОВ L 188, 18.7.2009 г., стр. 1);
 Дим:
 —
 Директива 72/306/ЕИО на Съвета от 2 август 1972 г. за сближаване на законодателствата на държавите-членки относно мерките, които следва да се предприемат срещу емисията на замърсители от дизеловите двигатели, предназначени за употреба в превозните средства (ОВ L 190, 20.8.1972 г., стр. 1), последно изменена с Директива 2005/21/ЕО на Комисията (ОВ L 61, 8.3.2005 г., стр. 25);
 Шумови емисии:
 —
 Директива 70/157/ЕИО на Съвета от 6 февруари 1970 г. за сближаване на законодателствата на държавите-членки относно допустимото ниво на шума и изпускателната уредба на моторни превозни средства (ОВ L 42, 23.2.1970 г., стр. 16), последно изменена с Директива 2007/34/ЕО на Комисията (ОВ L 155, 15.6.2007 г., стр. 49);
 Спирачни устройства:
 —
 Директива 71/320/ЕИО на Съвета от 26 юли 1971 г. за сближаване на законодателствата на държавите-членки за спирачните устройства на някои категории моторни превозни средства и техните ремаркета (ОВ L 202, 6.9.1971 г., стр. 37), последно изменена с Директива 2002/78/ЕО на Комисията (ОВ L 267, 4.10.2002 г., стр. 23);
 Гуми:
 —
 Директива 92/23/ЕИО на Съвета от 31 март 1992 г. относно гумите за моторни превозни средства и техните ремаркета, както и тяхното монтиране (ОВ L 129, 14.5.1992 г., стр. 95), последно изменена с Директива 2005/11/ЕО на Комисията (ОВ L 46, 17.2.2005 г., стр. 42);
 Устройства за осветяване и светлинна сигнализация:
 —
 Директива 76/756/ЕИО на Съвета от 27 юли 1976 г. за сближаване на законодателствата на държавите-членки относно инсталирането на светлинни и светлинносигнални устройства на моторни превозни средства и техните ремаркета (ОВ L 262, 27.9.1976 г., стр. 1), последно изменена с Директива 2008/89/ЕО на Комисията (ОВ L 257, 25.9.2008 г., стр. 14);
 Резервоар за гориво:
 —
 Директива 70/221/ЕИО на Съвета от 20 март 1970 г. за сближаване на законодателствата на държавите-членки относно резервоарите за течни горива и задните защитни устройства на моторни превозни средства и техните ремаркета (ОВ L 76, 6.4.1970 г., стр. 23), последно изменена с Директива 2006/20/ЕО на Комисията (ОВ L 48, 18.2.2006 г., стр. 16);
 Огледала за обратно виждане:
 —
 Директива 2003/97/ЕО на Европейския парламент и на Съвета от 10 ноември 2003 г. за сближаване на законодателствата на държавите-членки относно типовото одобрение на устройства за непряко виждане и на пътните превозни средства, оборудвани с такива устройства, за изменение на Директива 70/156/ЕИО и за отмяна на Директива 71/127/ЕИО (ОВ L 25, 29.1.2004 г., стр. 1), последно изменена с Директива 2005/27/ЕО на Комисията (ОВ L 81, 30.3.2005 г., стр. 44);
 Обезопасителни колани — инсталиране:
 —
 Директива


text:
77/541/ЕИО на Съвета от 28 юни 1977 г. за сближаване на законодателствата на държавите-членки по отношение на обезопасителните колани и на системите за задържане на моторните превозни средства (ОВ L 220, 29.8.1977 г., стр. 95), последно изменена с Директива 2005/40/ЕО на Европейския парламент и на Съвета (ОВ L 255, 30.9.2005 г., стр. 146);
 Обезопасителни колани — анкерни закрепвания на обезопасителните колани:
 —
 Директива 76/115/ЕИО на Съвета от 18 декември 1975 г. за сближаване на законодателствата на държавите-членки относно анкерните закрепвания на обезопасителните колани на моторни превозни средства (ОВ L 24, 30.1.1976 г., стр. 6), последно изменена с Директива 2005/41/ЕО на Европейския парламент и на Съвета (ОВ L 255, 30.9.2005 г., стр. 149);
 Седалки:
 —
 Директива 74/408/ЕИО на Съвета от 22 юли 1974 г. за сближаване на законодателствата на държавите-членки относно вътрешното обзавеждане на моторните превозни средства (здравина на седалките и тяхното закрепване) (ОВ L 221, 12.8.1974 г., стр. 1), последно изменена с Директива 2005/39/ЕО на Европейския парламент и на Съвета (ОВ L 255, 30.9.2005 г., стр. 143);
 Вътрешна конструкция (предотвратяване на риска от разпространяване на пожар):
 —
 Директива 95/28/ЕО на Европейския парламент и на Съвета от 24 октомври 1995 г. относно горимостта на материалите, използвани за изработката на вътрешната конструкция на някои категории моторни превозни средства (ОВ L 281, 23.11.1995 г., стр. 1);
 Вътрешно оборудване (аварийни изходи, достъп, размери на местата за сядане, устойчивост на горната част на конструкцията и т. н.):
 —
 Директива 2001/85/ЕО на Европейския парламент и на Съвета от 20 ноември 2001 г. относно специални изисквания по отношение използваните за превоз на пътници превозни средства с повече от осем места за сядане без мястото на водача и за изменение на директиви 70/156/ЕИО и 97/27/ЕО (ОВ L 42, 13.2.2002 г., стр. 1).“
 б)
 Таблицата се заменя със следната таблица:
 „Наименование
 Правила на ИКЕ на ООН (последно изменение)
 Акт на Съюза
 (първоначален акт — последно изменение)
 Емисии от отработени газове
 49/01
 49/02, одобрение на типа A
 49/02, одобрение на типа В
 Директива 88/77/ЕИО
 Директива 2001/27/ЕО
 Директива 2005/55/ЕО
 Директива 2008/74/ЕО
 Регламент (ЕО) No 595/2009
 Дим
 24/03
 Директива 72/306/ЕИО
 Директива 2005/21/ЕО
 Шумови емисии
 51/02
 Директива 70/157/ЕИО
 Директива 2007/34/ЕО
 Спирачни устройства
 13/11
 Директива 71/320/ЕИО
 Директива 2002/78/ЕО
 Гуми
 54
 Директива 92/23/ЕИО
 Директива 2005/11/ЕО
 Устройства за осветяване и светлинна сигнализация
 48/01
 Директива 76/756/ЕИО
 Директива 2008/89/ЕО
 Резервоар за гориво
 34/02
 67/01
 110
 Директива 70/221/ЕИО
 Директива 2006/20/ЕО
 Огледала за обратно виждане
 46/01
 Директива 2003/97/ЕО
 Директива 2005/27/ЕО
 Обезопасителни колани — инсталиране
 16/06
 Директива 77/541/ЕИО
 Директива 2005/40/ЕО
 Обезопасителни колани — анкерни закрепвания
 14/07
 Директива 76/115/ЕИО
 Директива 2005/41/ЕО
 Седалки
 17/08
 80/01
 Директива 74/408/ЕИО
 Директива 2005/39/ЕО
 Вътрешна конструкция
 (предотвратяване на риска от разпространяване на пожар)
 118
 Директива 95/28/ЕО
 Вътрешно оборудване
 (аварийни изходи, достъп, размери на местата за сядане)
 107/02
 Директива 2001/85/ЕО
 Защита при преобръщане
 66/01
 Директива 2001/85/ЕО“
 3. Адаптиране на изискванията по отношение на социалните разпоредби, посочени в член 8 от Спогодбата
 1.
 Вследствие на включването на Директива 2000/30/ЕО член 8 от приложение 2 към Спогодбата, приложение IIа към Спогодбата и приложение IIб към Спогодбата се заличават.
 2.
 Актовете на Съюза, изброени в член 8 от Спогодбата се заменят със


text:
следните актове на Съюза (2):
 „—
 Регламент (ЕО) No 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) No 3821/85 и (ЕО) No 2135/98 на Съвета и за отмяна на Регламент (ЕИО) No 3820/85 на Съвета (ОВ L 102, 11.4.2006 г., стр. 1), последно изменен с Регламент (ЕО) No 1073/2009 на Европейския парламент и на Съвета (ОВ L 300, 14.11.2009 г., стр. 88),
 —
 Регламент (ЕИО) No 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ L 370, 31.12.1985 г., стр. 8), последно изменен с Регламент (ЕС) No 1266/2009 на Комисията (ОВ L 339, 22.12.2009 г., стр. 3),
 —
 Директива 2006/22/ЕО на Европейския парламент и на Съвета от 15 март 2006 г. относно минималните условия за изпълнение на Регламенти (ЕИО) No 3820/85 и (ЕИО) No 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/599/ЕИО на Съвета (ОВ L 102, 11.4.2006 г., стр. 35), последно изменена с Директива 2009/5/ЕО на Комисията (ОВ L 29, 31.1.2009 г., стр. 45),
 —
 Директива 2003/88/ЕО на Европейския парламент и на Съвета от 4 ноември 2003 г. относно някои аспекти на организацията на работното време (ОВ L 299, 18.11.2003 г., стр. 9),
 —
 Директива 2002/15/ЕО на Европейския парламент и на Съвета от 11 март 2002 г. за организацията на работното време на лицата, извършващи транспортни дейности в автомобилния транспорт (ОВ L 80, 23.3.2002 г., стр. 35),
 —
 Директива 2003/59/ЕО на Европейския парламент и на Съвета от 15 юли 2003 г. относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) No 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (ОВ L 226, 10.9.2003 г., стр. 4).“
 (1) Актуализирането на актовете отчита новите мерки, приети от Европейския съюз до 31 декември 2009 г.
 (2) Актуализирането на актовете отчита новите мерки, приети от Европейския съюз до 31 декември 2009 г.


text:
 Важна правна забележка
 |
 21999D0204(05)
 Официален вестник n° L 030 , 04/02/1999 стр. 0042 - 0042 специално чешко издание глава 11 том 03 стр. 174 - 174 специално испанско издание глава 11 том 03 стр. 174 - 174 специално унгарско издание глава 11 том 03 стр. 174 - 174 специално литвийско издание глава 11 том 03 стр. 174 - 174 LV.ES глава 11 том 03 стр. 174 - 174 MT.ES глава 11 том 03 стр. 174 - 174 PL.ES глава 11 том 03 стр. 174 - 174 SK.ES глава 11 том 03 стр. 174 - 174 специално словенско издание глава 11 том 03 стр. 174 - 174
 Решение на Съвместния комитет на ЕИПNo 43/98от 29 май 1998 годиназа изменение на приложение II (технически регламенти, стандарти, тестване и сертификация) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението беше изменено с Решение No 29/98 на Съвместния комитет на ЕИП [1];като има предвид, че Директива 97/21/ЕО на Комисията от 18 април 1997 г. относно привеждането в съответствие с техническия напредък на Директива 80/1269/ЕИО на Съвета за сближаване на законодателствата на държавите-членки относно мощността на двигателите на моторните превозни средства [2] трябва да се включи в Споразумението,РЕШИ:Член 1Следното тире се добавя в точка 43 (Директива 80/1269/ЕИО на Съвета) на глава I на приложение II към Споразумението:- "— 397 L 0021: Директива 97/21/ЕО на Комисията от 18 април 1997 г. (ОВ L 125, 16.5.1997 г., стр. 31)."Член 2Текстовете на Директива 97/21/ЕО на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 26 юни 1998 г., при условие че всички нотификации съгласно член 103, член 1 са направени на Съвместния комитет на ЕИП.Член 4Настоящото решение се публикува в раздела на ЕИП и в притурката за ЕИП към Официален вестник на Европейските общности.Съставено в Брюксел на 29 май 1998 година.За Съвместния комитет на ЕИППредседателF. Barbaso[1] ОВ L 310, 19.11.1998 г., стр. 13.[2] ОВ L 125, 16.5.1997 г., стр. 31.--------------------------------------------------


text:
 22.11.2018
 BG
 Официален вестник на Европейския съюз
 L 297/26
 РЕШЕНИЕ НА СЪВМЕСТНИЯ КОМИТЕТ НА ЕИП
 No 21/2017
 от 3 февруари 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2018/1755]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2016/1411 на Комисията от 24 август 2016 г. относно отказ за разрешаване на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (1) следва да бъде включен в Споразумението за ЕИП.
 (2)
 Регламент (ЕС) 2016/1412 на Комисията от 24 август 2016 г. относно отказ за разрешаване на здравна претенция за храни и отнасяща се до намаляване на риска от заболяване (2) следва да бъде включен в Споразумението за ЕИП.
 (3)
 Регламент (ЕС) No 2016/1413 на Комисията от 24 август 2016 г. за изменение на Регламент (ЕС) No 432/2012 за създаване на списък на разрешените здравни претенции за храни, различни от претенциите, които се отнасят до намаляване на риска от заболяване и до развитието и здравето на децата (3) следва да бъде включен в Споразумението за ЕИП.
 (4)
 Регламент (ЕС) 2016/1416 на Комисията от 24 август 2016 г. за изменение и поправка на Регламент (ЕС) No 10/2011 относно материалите и предметите от пластмаси, предназначени за контакт с храни (4) следва да бъде включен в Споразумението за ЕИП.
 (5)
 Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (6)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 В точка 54щщщщщп (Регламент (ЕС) No 432/2012 на Комисията) се добавя следното тире:
 „—
 32016 R 1413: Регламент (ЕС) No 2016/1413 на Комисията от 24 август 2016 г. (ОВ L 230, 25.8.2016 г., стр. 8).“
 2.
 В точка 55 (Регламент (ЕС) No 10/2011 на Комисията) се добавя следното тире:
 „—
 32016 R 1416: Регламент (ЕС) No 2016/1416 на Комисията от 24 август 2016 г. (ОВ L 230, 25.8.2016 г., стр. 22).“
 3.
 След точка 118 (Регламент (ЕС) 2016/1390 на Комисията) се вмъкват следните точки:
 „119.
 32016 R 1411: Регламент (ЕС) 2016/1411 на Комисията от 24 август 2016 г. относно отказ за разрешаване на някои здравни претенции за храните, различни от претенциите, които се отнасят до намаляване на риска от заболяване и до развитието и здравето на децата (OB L 230, 25.8.2016 г., стр. 1).
 120.
 32016 R 1412: Регламент (ЕС) 2016/1412 на Комисията от 24 август 2016 г. относно отказ за разрешаване на здравна


text:
претенция за храни и отнасяща се до намаляване на риска от заболяване (OB L 230, 25.8.2016 г., стр. 6).“
 Член 2
 Текстовете на регламенти (ЕС) 2016/1411, (ЕС) 2016/1412, (ЕС) 2016/1413 и (ЕС) 2016/1416 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 февруари 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 февруари 2017 година.
 За Съвместния комитет на ЕИП
 Председател
 Claude MAERTEN
 (1) ОВ L 230, 25.8.2016 г., стp. 1.
 (2) ОВ L 230, 25.8.2016 г., стp. 6.
 (3) ОВ L 230, 25.8.2016 г., стp. 8.
 (4) ОВ L 230, 25.8.2016 г., стp. 22.
 (*1) Без отбелязани конституционни изисквания.


text:
 Важна правна забележка
 |
 22006D0009
 Официален вестник n° L 092 , 30/03/2006 стр. 0031 - 0031
 Решение на Съвместния комитет на ЕИПNo 9/2006от 27 януари 2006 годиназа изменение на приложение XI (Телекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XI към Споразумението е изменено с Решение No 148/2005 на Съвместния комитет на ЕИП от 2 декември 2005 г. [1](2) Решение 2004/915/ЕО на Комисията от 27 декември 2004 г., изменящо Решение 2001/497/ЕО за изменение на Решение 2001/497/ЕО за въвеждане на алтернативен комплект общи договорни клаузи за прехвърляне на лични данни в трети страни [2] следва да се включи в споразумението,РЕШИ:Член 1В точка 5дг (Решение 2001/497/ЕО на Комисията) от приложение XI към Споразумението се добавя следното:"с измененията от:- 32004 D 0915: Решение 2004/915/ЕО на Комисията от 27 декември 2004 г. (ОВ L 385, 29.12.2004 г., стр. 74)."Член 2Текстовете на Решение 2004/915/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 28 януари 2006 г. при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 27 януари 2006 година.За Съвместния комитет на ЕИППредседателR. Wright[1] ОВ L 53, 23.2.2006 г., стр. 46.[2] ОВ L 385, 29.12.2004 г., стр. 74.[***] Не са посочени конституционни изисквания.--------------------------------------------------


text:
 Важна правна забележка
 |
 21999A0824(01)
 Официален вестник n° L 222 , 24/08/1999 стр. 0031 - 0037 специално чешко издание глава 15 том 04 стр. 325 - 332 специално испанско издание глава 15 том 04 стр. 325 - 332 специално унгарско издание глава 15 том 04 стр. 325 - 332 специално литвийско издание глава 15 том 04 стр. 325 - 332 LV.ES глава 15 том 04 стр. 325 - 332 MT.ES глава 15 том 04 стр. 325 - 332 PL.ES глава 15 том 04 стр. 325 - 332 SK.ES глава 15 том 04 стр. 326 - 333 специално словенско издание глава 15 том 04 стр. 325 - 332
 19990719ПРИЛОЖЕНИЕ А--------------------------------------------------19990719Европейска конвенция за защита на гръбначните животни, използвани за опитни и други научни целиПреамбюлДЪРЖАВИТЕ-ЧЛЕНКИ НА СЪВЕТА НА ЕВРОПА, КОИТО СА СТРАНИ ПО НАСТОЯЩАТА КОНВЕНЦИЯ,Като припомнят, че целта на Съвета на Европа е да постигне по-голямо единство между своите членове и че Съветът желае да си сътрудничи с други държави в областта на защитата на живите животни, които се използват за опитни и други научни цели;Като признават, че човек има моралното задължение да уважава всички животни и да се съобразява с тяхното страдание и способност да помнят;Като приемат, че в стремежа си за знания, здраве и безопасност човек има нужда да използва животни, когато е налице разумно очакване, че резултатът ще представлява разширяване на познанията или че ще бъде изцяло за благото на човека и на животните, така както той използва животните за храна, облекло или като товарни животни;Решени да ограничат използването на животни за опитни и други научни цели с оглед да заменят подобно използване, когато това е практически възможно, и по-конкретно чрез търсене на алтернативни мерки и насърчаване на използването на такива алтернативни мерки;Като желаят да приемат общи мерки за защита на животните, използвани в такива процедури, които биха могли евентуално да причинят болка, страдание, стрес или трайно увреждане, и да осигурят свеждането им до минимум, когато са неизбежни.СЕ СПОРАЗУМЯХА ЗА СЛЕДНОТО:ЧАСТ IОбщи принципиЧлен 11. Настоящата конвенция се прилага за всяко животно, което се използва или което е предназначено да бъде използвано в какъвто и да е опит или друга научна процедура, която би могла да причини болка, страдание, стрес или трайно увреждане. Тя не се прилага за каквато и да е селскостопанска или клинична ветеринарна практика, която не е опитна.2. По смисъла на настоящата конвенция:а) "животно", освен ако не е определено другояче, означава всяко живо нечовешко гръбначно животно, включително живеещи на свобода и/или възпроизвеждащи се ларвовидни форми, с изключение на други зародишни или ембрионални форми;б) "предназначено да бъде използвано" означава отглеждано или съхранявано с цел продажба, пласиране или използване в каквато и да е опитна или друга научна процедура;в) "процедура" означава всяко използване на животно за опитни или други научни цели, което може да му причини болка, страдание, стрес или трайно увреждане, включително всяко действие, което има за цел или би могло да доведе до раждане на животно при такива условия, с изключение на най-безболезнените методи, приети в съвременната практика (така наречените "хуманни методи"), за умъртвяване или маркиране на


text: животно. Процедурата започва, когато дадено животно бъде подготвено за използване и приключва, когато няма повече забележки по отношение на процедурата; премахването на болката, страданието, стреса или трайното увреждане чрез успешно използване на анестезия, обезболяващи или с други методи не поставя използването на животното извън обхвата на настоящото определение;г) "компетентно лице" означава всяко лице, което се счита от дадена Страна по Конвенцията за компетентно на нейната територия да изпълнява съответните функции, описани в Конвенцията;д) "отговорен орган" означава, който и да е орган, агенция или лице на територията на дадена Страна по Конвенцията, което е определено за съответната цел;е) "предприятие" означава всяко стационарно или мобилно съоръжение, всяка сграда, група от сгради или други помещения включително място, което не е изцяло затворено или покрито;ж) "предприятие за развъждане на животни" означава всяко предприятие, в което се държат животни с цел те да бъдат използвани за целите на процедурите;з) "предприятие доставчик" означава всяко предприятие, различно от предприятие за развъждане на животни, от което се доставят животни за използването им в процедурите;и) "предприятие потребител" означава всяко предприятие, в което се използват животни в процедурите;й) "хуманен метод за умъртвяване" означава умъртвяване на животно с минимално физическо и умствено страдание според от вида на животното.Член 2Процедура може да се извършва само за една или повече от следните цели и подлежи на ограниченията, определени в настоящата конвенция:а) i) предотвратяване или профилактика на заболяване, крехко здраве или друга аномалия или резултатите от тях при човека, гръбначните животни и растенията включително изпробване на производството и качеството, ефективността и безопасността на лекарства, вещества и продукти;ii) диагностика или лечение на заболяване, крехко здраве или друга аномалия или резултатите от тях при човека, гръбначните животни и растенията;б) откриване, оценка, регламентиране или изменение на физиологичното състояние на човека, гръбначните животни и растенията;в) опазване на околната среда;г) научни изследвания;д) образование и обучение;е) съдебномедицинско разследване.Член 3Всяка страна се задължава да предприема необходимите стъпки, за да изпълни разпоредбите на настоящата конвенция и да осигури колкото е възможно по-скоро въвеждането на ефективна система за контрол и надзор, във всички случаи — в срок от пет години след датата на влизане в сила на настоящата конвенция по отношение на съответната страна.Член 4Нито една разпоредба на настоящата конвенция не накърнява свободата на страните да предприемат по-строги мерки за защита на животните, които се използват в процедури или за контрол и ограничаване на използването на животни в процедури.ЧАСТ IIОбщи грижи и настаняванеЧлен 51. На всяко животно, което се използва или е предназначено да бъде използвано в процедура, се осигурява настаняване, среда, най-малкото минимална степен на движение, храна, вода и грижи, съответстващи на неговото здраве и добро състояние. Намалява се всяко ограничение на възможностите на животното да изпълнява своите физиологични и поведенчески нужди, доколкото това е практически възможно. При изпълнение на настоящата разпоредба следва да се обърне внимание на основните насоки за настаняване и грижи за животните, посочени в приложение А към настоящата конвенция.2. Условията, в която се отглеждат, държат и използват животните, се проверяват всеки ден.3. Доброто състояние и здравословното състояние на животните се наблюдава достатъчно отблизо и често, за да не


text: се допусне болка, страдание, стрес или трайно увреждане, което може да се избегне.4. Всяка страна определя мерките с цел да се гарантира, че всеки открит пропуск или наличие на страдание се отстранява възможно най-бързо.ЧАСТ IIIПровеждане на процедуратаЧлен 61. Процедура не се провежда за която и да е от целите, изброени в член 2, ако съществува друг задоволителен научен метод, който е разумен и практически възможен и който не е свързан с използване на животни за тази цел.2. Всяка страна следва да насърчава научните изследвания за разработване на методи, с помощта на които може да се получи същата информация, каквато се постига с процедурите.Член 7Когато трябва да се извърши дадена процедура, изборът на животинския вид се обмисля най-внимателно и, ако е необходимо, се пояснява пред отговорния орган; когато се избира измеждураз лични процедури, се подбират онези, които използват възможно най-малък брой животни, причиняват възможно най-малко болка, страдание, терзание или трайно увреждане, и които могат да дадат задоволителни резултати.Член 8Процедурата се извършва с обща или локална анестезия или обезболяване или с други методи, които имат за цел премахване на болката, страданието, стреса или трайното увреждане, доколкото това е практически възможно, които се прилагат през цялото времетраене на процедурата, освен ако:а) болката, причинявана от процедурата, е по-малка, отколкото увреждането на благосъстоянието на животното чрез използване на анестезия или обезболяване; илиб) използването на анестезия или обезболяване е съвместимо с целите на процедурата. В такъв случай се въвеждат необходимите законодателни и/или административни мерки, за да се гарантира, че няма да се извърши нито една ненужна процедура.Член 91. Когато се планира подлагане на животно на процедура, по време на която то ще или може да изпита силна болка, която може да бъде продължителна, тази процедура трябва изрично да се обяви и оправдае необходимостта от нея или се изисква специалното разрешение на отговорния орган.2. Вземат се подходящи законодателни и/или административни мерки, за да се гарантира, че такава процедура няма да се проведе, без това да е наложително.Тези мерки включват:- конкретно разрешително от страна на отговорния орган, или- конкретна декларация относно дадената процедура до отговорния орган и съдебно или административно действие от страна на този орган в случай, че не е убеден, че процедурата не е от такова значение, което да отговаря на най-важните потребности на човека или животните, включително на решаването на научни въпроси.Член 10По време на дадена процедура използваното при нея животно е предмет на разпоредбите на член 5 с изключение на случаите, когато тези разпоредби са несъвместими с целта на процедурата.Член 111. На края на процедурата се решава дали животното следва да се запази живо или да бъде умъртвено с хуманни средства. Животно не трябва да се оставя живо, ако независимо от факта, че е върнато към нормалното си здравословно състояние във всяко отношение, налице е вероятност то да изпитва продължителна болка или стрес.2. Решенията, посочени в параграф 1 от настоящия член, се вземат от компетентно лице, и по-конкретно от ветеринар, който в съответствие с член 13 отговаря за процедурата или я е извършил.3. Когато на края на процедурата:а) животното е оставено да живее, то


text: следва да получи такива грижи, каквито са необходими във връзка със здравословното му състояние, да бъде оставено под наблюдение на ветеринар или на друг компетентен специалист и да бъде поставено при условия, които отговарят на изискванията на член 5. Условията, постановени в настоящата буква, могат обаче да бъдат отменени, ако по мнението на ветеринаря животното не би страдало в резултат на отменянето им;б) животното не е оставено да живее или не може да се възползва от преимуществата на член 5 във връзка с неговото благосъстояние, то следва да бъде умъртвено с хуманни средства, колкото е възможно по-бързо.4. Нито едно животно, което е използвано в процедура, причиняваща силна и продължителна болка или страдание, независимо от това дали е прилагана анестезия или обезболяване, или не, може да се използва в друга процедура, освен ако не е възстановено доброто му състояние и благосъстояние, или едно от двете:а) по-нататъшната процедура е процедурата, при която животното е подложено през цялото време на обща анестезия, която продължава до умъртвяването му; или:б) по-нататъшната процедура е свързана единствено с незначителни интервенции.Член 12Независимо от останалите разпоредби на настоящата конвенция, когато е необходимо за законовите цели на процедурата, отговорният орган може да разреши даденото животно да бъде пуснато на свобода, при условие че е убеден, че са положени максимални практически грижи за опазване доброто състояние на животното. Процедурите, свързани с пускането на животното на свобода, не се разрешават само с образователна цел или за целите на обучението.ЧАСТ IVУпълномощаванеЧлен 13Процедурата, извършвана за целите, посочени в член 2, може да се извършва само от упълномощени за целта лица или под пряката отговорност на упълномощено лице, или ако съответният експериментален или научен проект е разрешен съгласно изискванията на националното законодателство. Само лица, които отговорният орган счита за компетентни, могат да бъдат упълномощавани.ЧАСТ VПредприятия за развъждане или за доставкаЧлен 14Предприятията за развъждане и за доставка се регистрират от съответния отговорен орган освен в случаите, когато се предоставя изключение съгласно членове 21 или 22. Тези регистрирани предприятия отговарят на изискванията на член 5.Член 15Регистрацията, предвидена в член 14, посочва кое лице отговаря за предприятието и кой е оправомощен да администрира или осигурява подходящи грижи за животните от видовете, развъждани или държани в помещенията на предприятието.Член 161. В регистрираните предприятия за развъждане на животни следва да се вземат мерки за регистриране на животните в тях и на броя и видовете животни, които напускат института, датата на напускане и името и адреса на получателя.2. В регистрираните предприятия за доставка следва да се вземат мерки за регистриране на броя и видовете животни, постъпващи и напускащи предприятията, датите на тези движения, от кого са получени съответните животни и името и адреса на получателя.3. Отговорният орган определя каква документация следва да се води и да се предава на лицето, завеждащо предприятията, посочени в параграф 1 и 2 от настоящия член; тази документация се пази най-малко три години, считано от датата на последния запис.Член 171. Всяко куче и котка в предприятието се маркира индивидуално и трайно по възможно най-безболезнен начин, преди да бъдат отбити.2. Когато в предприятието постъпи немаркирано куче или


text: котка за пръв път, след като животното е било отбито, то се маркира колкото е възможно най-бързо.3. Когато куче или котка се прехвърлят от едно предприятие в друго преди отбиването им и не е практично да бъдат маркирани предварително, за тях се пази пълна документация, в която се посочва, по-специално, майката до момента на маркиране.4. В документацията на предприятието се вписват подробности за самоличността на всяко куче и котка и за техния произход.ЧАСТ VIПредприятия потребителиЧлен 18Предприятията потребители се регистрират от отговорния орган или се одобряват по друг начин от него и отговарят на условията, посочени в член 5.Член 19За предприятията потребители се предвижда подходящо оборудване и съоръжения за използваните видове животни и за изпълнение на процедурите, провеждани там. Проектирането, изграждането и функционирането на такива съоръжения и оборудване трябва да има за цел гарантиране на колкото е възможно най-ефективно изпълнение на процедурите с цел получаване на устойчиви резултати при минимален брой животни и минимална степен на болка, страдание, стрес или трайно увреждане.Член 20По отношение на предприятията потребители:а) определя се лицето или лицата, които носят административна отговорност за грижата за животните и за функционирането на оборудването;б) персоналът има подходяща квалификация;в) взимат се необходимите мерки за предоставяне на ветеринарни консултации и лечение;г) ветеринар или друго компетентно лице има задължението да предоставя съвети във връзка с доброто състояние на животните.Член 211. Животните от изброените по-долу видове, които се използват при процедурите, могат да се получат директно от или да бъдат с произход от регистрираните предприятия за развъждане, освен ако не е направено общо или специално изключение, със съгласието на страна по конвенцията:мишка : mus musculusплъх : rattus norvegicusморско свинче : cavia porcellusзлатист хамстер : mesocricerus auratusзаек : oryctolagus cuniculusкуче : canis familiarisкотка : felis catusпъдпъдък : coturnix coturnix2. Всяка страна се задължава да разшири обхвата на разпоредбите на параграф 1 от настоящия член, като включи в него други видове, и по-конкретно примати, веднага когато е налице разумна вероятност за достатъчна доставка на животни, отглеждани за целта.3. В процедурите не се използват бездомни домашни животни. Общото изключение, посочено при условията на параграф 1 от настоящия член, не се отнася за бездомни кучета и котки.Член 22В предприятията потребители се използват само животни, доставени от регистрирани предприятия за развъждане и доставка, освен ако не е постигнато общо или специално изключение съгласно договорености със страна по конвенцията.Член 23При наличие на разрешително от отговорния орган процедурите могат да се извършват извън предприятията потребители.Член 24В предприятията потребители се предвижда поддържане на документация и за предоставяне на документация на отговорния орган при поискване. По-конкретно, документацията трябва да отговаря на изискванията на член 27 и освен това трябва да съдържа информация относно броя и вида на всички получени животни, от кого са получени и датата на пристигане.ЧАСТ VIIОбразование и обучениеЧлен 251. Процедурите, извършвани с цел образование, обучение или преквалификация в дадена професия или други занятия, включително грижата за животните, които се използват или които са определени да бъдат използвани при процедурите, се съобщават на отговорния орган и се извършват от или под наблюдението на компетентно лице, което носи отговорност за осигуряване на


text: съответствието на процедурите с националното законодателство и на условията на настоящата конвенция.2. Не се разрешават процедури в областта на образованието, обучението и преквалификацията, както и по-нататъшната квалификация с цел, различна от целите, посочени в параграф 1 по-горе.3. Процедурите, посочени в параграф 1 на настоящия член се ограничават до такива, които са абсолютно необходим за посочените цели на образование или обучение и се разрешават единствено ако тяхната цел не може да се постигне със съпоставими ефективни аудио-визуални или други подходящи методи.Член 26Лицата, които извършват процедурите или участват в процедури или се грижат за животните, използвани в процедурите, включително надзора, трябва да имат необходимото образование и обучение.ЧАСТ VIIIСтатистическа информацияЧлен 271. Всяка страна събира статистическа информация за използването на животни и тази информация се прави публично достояние, когато това е позволено от закона.2. Събира се информация, отнасяща се до:а) броя и видовете животни, използвани в процедурите;б) броя животни от избрани категории, които се използват при процедурите и които имат пряко отношение към медицината, образованието и обучението;в) броя животни от избрани категории, които се използват при процедури, свързани със защитата на човека и на околната среда;г) броя животни от избрани категории, които се използват при процедури, изисквани от закона.Член 281. При спазване на изискванията на националното законодателство, отнасящи се до тайната и поверителността, всяка страна по конвенцията съобщава всяка година на генералния секретар на Съвета на Европа информация относно въпросите, упоменати в параграф 2 от член 27, представена във формата, посочена в приложение Б към настоящата конвенция.2. Генералният секретар на Съвета на Европа публикува статистическата информация, получена от страните по конвенцията, свързана с въпросите, упоменати в параграф 2 от член 27.3. Всяка страна се приканва да съобщи на генералния секретар на Съвета на Европа адреса на своя национален орган, от който при поискване може да се получи информация с по-подробни национални статистически данни. Този адрес трябва да е посочен в публикациите със статистически данни, предоставени от генералния секретар на Съвета на Европа.ЧАСТ IХПризнаване на процедурите, извършвани на територията на дадена страна от друга странаЧлен 291. С цел да се избегне ненужното повторение на процедурите, изисквани от законодателството в областта на здравеопазването и безопасността, всяка страна признава резултатите от процедурите, извършвани на територията на друга страна, когато това е практически уместно.2. За тази цел страните се договарят, когато това е осъществимо и законосъобразно, да си оказват взаимна помощ, по-конкретно като предоставят информация за своето законодателство и административна практика, свързана с изискванията за изпълнение на процедури в отговор на подадени молби за регистрация на продукти, както и фактическа информация относно процедури, извършвани на тяхната територия, упълномощаване или други административни подробности, свързани с тези процедури.ЧАСТ ХМногостранни консултацииЧлен 30В срок до пет години от влизането в сила на настоящата конвенция и на всеки пет години след тази дата или по-често, ако това бъде поискано от мнозинството договарящи страни, страните по Конвенцията провеждат многостранни консултации в рамките на Съвета на Европа с цел да се разгледа прилагането на настоящата конвенция и доколко е препоръчително извършването на ревизия или разширяване на които и да са нейни разпоредби. Тези консултации се


text: провеждат на срещи, организирани от генералния секретар на Съвета на Европа. Страните съобщават на генералния секретар на Съвета на Европа името на своя представител най-малко два месеца преди срещите.ЧАСТ ХIЗаключителни разпоредбиЧлен 31Настоящата конвенция е открита за подпис от държавите-членки на Съвета на Европа и на Европейските общности. Тя подлежи на ратификация, одобрение или приемане. Инструментите за ратификация, одобрение или приемане се депозират при генералния секретар на Съвета на Европа.Член 321. Настоящата конвенция влиза в сила на първия ден от месеца, следващ изтичането на период от шест месеца след датата, на която държавите-членки на Съвета на Европа са изразили своето съгласие да бъдат обвързани с конвенцията в съответствие с разпоредбите на член 31.2. Що се отнася до подписваща страна, която по-късно даде израз на своето съгласие да бъде обвързана с конвенцията, конвенцията влиза в сила на първия ден от месеца, който следва изтичането на период от шест месеца след датата на депозиране на инструмента за ратификация, одобряване или приемане.Член 331. След влизането в сила на настоящата конвенция комитетът на министрите на Съвета на Европа може да покани държава, която не е членка на Съвета, да се присъедини към настоящата конвенция с решение, което е взето с мнозинство съгласно разпоредбите на член 20.г от Устава на Съвета на Европа и с единодушно гласуване на представителите на договарящите държави, които имат право да заседават в комитета.2. Що се отнася до всяка присъединяваща се страна, конвенцията влиза в сила на първия ден от месеца, който следва изтичането на период от шест месеца след датата на депозиране на инструмента за присъединяване при генералния секретар на Съвета на Европа.Член 341. Всяка страна, подписала конвенцията, може при подписването или когато депозира инструмента за ратификация, одобряване, приемане или присъединяване, да направи една или повече резерви. Не могат обаче да се правят резерви по отношение на членове от 1 до 14 и членове от 18 до 20.2. Всяка страна, която е направила резерва съгласно предшестващия параграф, може напълно или частично да ги оттегли чрез уведомление, адресирано до генералния секретар на Съвета на Европа. Оттеглянето на резервите влиза в сила от датата на получаване на съответното уведомление от генералния секретар.3. Страна, която е направила резерва по отношение на дадена разпоредба на настоящата конвенция, не може да изисква прилагането на тази разпоредба от която и да е друга страна. Ако обаче резервата е частична или ако съдържа условие, страната може да изисква прилагането на дадената разпоредба дотолкова доколкото самата тя я е приела.Член 351. Всяка страна, подписала конвенцията, може при подписването или когато депозира инструмента за ратификация, одобряване, приемане или присъединяване, да уточни територията или териториите, за които се отнася конвенцията.2. На която и да е по-късна дата, всяка страна може — с декларация, изпратена до генералния секретар на Съвета на Европа — да разшири приложението на настоящата конвенция по отношение на каквато и да е друга територия, посочена в декларацията. По отношение на тази територия конвенцията влиза в сила от първия ден от месеца, който следва изтичането на период от шест месеца след датата на получаване на тази декларация от


text: генералния секретар.3. Всяка декларация, направена по силата на двата предходни параграфа, може да бъде оттеглена по отношение на всяка територия, посочена в декларацията, което става с предизвестие, изпратено до генералния секретар. Оттеглянето влиза в сила от първия ден от месеца, който следва изтичането на период от шест месеца след датата на получаване на това уведомление от генералния секретар.Член 361. Всяка страна може по всяко време да денонсира настоящата конвенция чрез уведомление, адресирано до генералния секретар на Съвета на Европа.2. Денонсирането влиза в сила от първия ден от месеца, който следва изтичането на период от шест месеца след датата на получаване на уведомлението от генералния секретар.Член 37Генералният секретар на Съвета на Европа уведомява държавите-членки на Съвета на Европа, на Европейските общности и всяка друга държава, която се е присъединила към настоящата конвенция, относно:а) всеки подпис;б) депозирането на всеки инструмент за ратификация, одобряване, приемане или присъединяване;в) всяка дата, от която настоящата конвенция влиза в сила, съгласно разпоредбите на членове 32, 33 и 35;г) всеки друг акт, уведомление или съобщение, свързан с настоящата конвенция.В доказателство за което, долуподписаните упълномощени представители поставят собственоръчен подпис под настоящата конвенция.Съставено в Страсбург на 18 март 1986 година на английски и френски език, като и двата текста са еднакво автентични, в един екземпляр, който се депозира в архива на Съвета на Европа. От своя страна, генералният секретар на Съвета на Европа изпраща заверени копия на всяка държава-членка на Съвета на Европа, на Европейските общности и на всяка друга държава, която е поканена да се присъедини към настоящата конвенция.--------------------------------------------------19990719ПРИЛОЖЕНИЕ БРЕЗЕРВА ВЪВ ВРЪЗКА С ЧЛЕН 28, ПАРАГРАФ 1 ОТ КОНВЕНЦИЯТА ЗА ЗАЩИТА НА ГРЪБНАЧНИТЕ ЖИВОТНИ, ИЗПОЛЗВАНИ ЗА ОПИТНИ И ДРУГИ НАУЧНИ ЦЕЛИВ изпълнение на член 34, параграф 1 от Европейската конвенция относно защитата на гръбначните животни, използвани за опитни и други научни цели, Европейската общност заявява, че не се счита за обвързана с изискванията да съобщава статистическа информация съгласно изискванията на член 28, параграф 1 от споменатата по-горе конвенция.--------------------------------------------------


text:
 30.6.2015
 BG
 Официален вестник на Европейския съюз
 L 166/170
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 120 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на двигателите с вътрешно горене, предназначени да бъдат монтирани на земеделски и горски трактори и на извънпътна техника, по отношение на измерването на полезната мощност, полезния въртящ момент и специфичния разход на гориво [2015/1000]
 Включва всички текстове в сила до:
 серия от изменения 01 към Правилото — дата на влизане в сила: 26 юли 2012 г.
 СЪДЪРЖАНИЕ
 ПРАВИЛО
 1.
 Приложно поле
 2.
 Определения
 3.
 Заявление за одобрение
 4.
 Одобрение
 5.
 Спецификации и изпитвания
 6.
 Съответствие на производството
 7.
 Санкции при несъответствие на производството
 8.
 Изменение и разширение на одобрението на тип двигател или фамилия двигатели
 9.
 Окончателно прекратяване на производството
 10.
 Наименования и адреси на техническите служби, отговарящи за провеждане на изпитванията за одобрение, и на органите по одобряването на типа
 ПРИЛОЖЕНИЯ
 1
 Основни характеристики на двигателя с вътрешно горене и обща информация относно провеждането на изпитванията
 2
 Съобщение
 3
 Оформление на маркировките за одобрение
 4
 Метод за измерване на полезната мощност на двигателя с вътрешно горене
 5
 Основни характеристики на фамилията двигатели
 6
 Контрол за съответствие на производството
 7
 Технически характеристики на еталонните горива
 1. ПРИЛОЖНО ПОЛЕ
 1.1. Настоящото правило се прилага по отношение на представянето, като функция от честотата на въртене на двигателя, на кривите на мощността, въртящия момент и специфичния разход на гориво при пълно натоварване, указани от производителя за двигателите с вътрешно горене, предназначени за използване във:
 1.1.1.
 превозните средства от категория T (1);
 1.1.2.
 извънпътната техника (1) при постоянна или променяща се честота на въртене.
 1.2. Двигателите с вътрешно горене принадлежат към една от следните категории:
 1.2.1.
 бутални двигатели с вътрешно горене с възвратно-постъпателно действие (с принудително запалване или със запалване чрез сгъстяване), но с изключение на двигателите със свободно бутало;
 1.2.2.
 ротационни двигатели (с принудително запалване или със запалване чрез сгъстяване).
 2. ОПРЕДЕЛЕНИЯ
 2.1.
 „одобрение на двигател“ е одобрението на тип двигател по отношение на неговата полезна мощност, измерена в съответствие с процедурата, указана в приложение 4 към настоящото правило;
 2.2.
 „одобрение на фамилия двигатели“ е одобрението на членовете на фамилия двигатели по отношение на тяхната полезна мощност в съответствие с процедурата, указана в приложение 5 или 6 към настоящото правило;
 2.3.
 „тип двигател“ е категория двигатели, които не се различават по отношение на основните характеристики на двигателя, посочени в приложение 1 — допълнение 3 към настоящото правило;
 2.4.
 „фамилия двигатели“ е група от двигатели, определена от производителя, които по своята конструкция отговарят на критериите за групиране, определени в приложение 5 към настоящото правило;
 2.5.
 „базов двигател“ е двигател, избран от фамилията двигатели така, че да изпълнява изискванията, посочени в приложение 5 към настоящото правило;


text:
2.6.
 „полезна мощност“ е мощността, установена посредством изпитвателен стенд, свързан на края на коляновия вал или еквивалента му, при съответната честота на въртене на двигателя със спомагателните устройства и оборудване, изброени в таблица 1 от приложение 4 към настоящото правило, и определена при стандартни атмосферни условия;
 2.7.
 „номинална полезна мощност“ е полезната мощност, обявена от производителя при номинална честотата на въртене;
 2.8.
 „максимална полезна мощност“ е максималната стойност на полезната мощност, измерена при пълно натоварване на двигателя;
 2.9.
 „номинална честота на въртене“ е максималната честота на въртене при пълно натоварване, позволявана от регулатора, както е проектирано от производителя, или ако няма такъв регулатор — честотата на въртене, при която двигателят достига максималната мощност, както е указано от производителя;
 2.10.
 „честота на въртене при максимална полезна мощност“ е честотата на въртене на двигателя, при която той развива максималната полезна мощност, както е указано от производителя;
 2.11.
 „честота на въртене при максимален въртящ момент“ е честотата на въртене на двигателя, при която се постига максималният въртящ момент, както е указано от производителя;
 2.12.
 „максимален въртящ момент“ е максималната стойност на полезния въртящ момент, измерена при пълно натоварване на двигателя.
 3. ЗАЯВЛЕНИЕ ЗА ОДОБРЕНИЕ
 3.1. Заявлението за одобрение на тип двигател или фамилия двигатели по отношение на измерването на полезната мощност се подава от производителя или от негов надлежно упълномощен представител.
 3.2. То се придружава от следните документи в три екземпляра: описание на типа двигател или фамилията двигатели, включващо всички съответни данни, посочени в приложение 1 към настоящото правило.
 3.3. На техническата служба, която провежда изпитванията за одобрение, се предоставя един двигател, който е представителен за одобрявания тип двигател, или базовият двигател в случай на фамилия двигатели, като на него е монтирано оборудването, предвидено в приложение 4 към настоящото правило.
 4. ОДОБРЕНИЕ
 4.1. Ако мощността на двигателя, представен за одобрение съгласно настоящото правило, е измерена в съответствие с изискванията от точка 5 по-долу, се издава одобрение на типа двигател или фамилията двигатели.
 4.2. За всеки одобрен тип двигател или фамилия двигатели се определя номер на одобрението. Първите му две цифри (понастоящем 01 за Правилото във вида му) показват серията от изменения, включващи последните съществени технически изменения, внесени в Правилото към момента на издаване на одобрението. Една и съща договаряща страна не може да дава същия номер на друг тип двигател или фамилия двигатели.
 4.3. Страните по Спогодбата от 1958 г., прилагащи настоящото правило, биват уведомявани за всяко одобрение, разширение или отказ за издаване на одобрение за тип двигател или фамилия двигатели съгласно настоящото правило посредством формуляр, който съответства на образеца от приложение 2 към настоящото правило.
 4.4. На всеки двигател, който съответства на одобрен съгласно настоящото правило тип двигател или фамилия двигатели, на видно и леснодостъпно място, посочено във формуляра за одобрение, се нанася международна маркировка за одобрение, която се състои от:
 4.4.1.
 окръжност, ограждаща буквата „E“, следвана от отличителния номер на държавата, издала одобрението (2);
 4.4.2.
 номера на настоящото правило, следван от буквата „R“, тире и номера на одобрението вдясно от окръжността, предвидена в точка 4.4.1.
 Като алтернативен вариант вместо нанасяне на


text:
тези маркировки за одобрение и символите върху двигателя производителят може да вземе решение одобреният по настоящото правило двигател да е придружаван от документ, който да предоставя тази информация така, че маркировките за одобрение и символът да могат да бъдат нанесени на превозното средство.
 4.5. Ако двигателят съответства на одобрен тип или фамилия по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, указан в точка 4.4.1; в такъв случай допълнителните номера и символи на всички правила, по които е издадено одобрение в съответната държава съгласно настоящото правило, се нанасят във вертикални колони отдясно на символа, предвиден в точка 4.4.1.
 4.6. Маркировката за одобрение трябва да е разположена близо или върху табелата с данни, поставена от производителя на одобрения тип.
 4.7. В приложение 3 към настоящото правило са дадени примери за оформлението на маркировките за одобрение.
 4.8. Върху всеки двигател, съответстващ на тип двигател или фамилия двигатели, одобрени съгласно настоящото правило, в допълнение към маркировката за одобрение се нанасят:
 4.8.1.
 търговската марка или търговското наименование на производителя на двигателя;
 4.8.2.
 кодът на двигателя, даден от производителя.
 5. СПЕЦИФИКАЦИИ И ИЗПИТВАНИЯ
 5.1. Обща информация
 Компонентите, които могат да повлияят на мощността на двигателя, трябва да се проектират, конструират и монтират по такъв начин, че да позволяват на двигателя при нормални условия на употреба, независимо от вибрациите, на които може да бъде подложен, да отговаря на разпоредбите на настоящото правило.
 5.2. Описание на изпитванията за двигателите с вътрешно горене
 5.2.1. Изпитването за полезната мощност се състои в работа при напълно отворена дроселна клапа за двигателите с принудително запалване и при настройка на горивонагнетателната помпа за двигателите със запалване чрез сгъстяване, съответстваща на пълно натоварване, като двигателят е оборудван, както е указано в таблица 1 от приложение 4 към настоящото правило.
 5.2.2. Измерванията се извършват при достатъчен брой честоти на въртене на двигателя, за да се определят правилно кривите на мощността, въртящият момент и специфичният разход на гориво между най-ниската и най-високата честота на въртене на двигателя, препоръчвани от производителя. Този диапазон от честоти на въртене трябва да включва скоростите на въртене, при които двигателят достига своята номинална полезна мощност, максимална мощност и максимален въртящ момент.
 5.2.3. Използва се следното гориво:
 5.2.3.1.
 За двигатели с принудително запалване, работещи с бензин:
 използва се еталонното гориво, указано в приложение 7.
 5.2.3.2.
 За двигатели с принудително запалване, работещи с втечнен нефтен газ (ВНГ):
 5.2.3.2.1.
 в случай на двигател, който се адаптира автоматично към горивото:
 използваното гориво трябва да е това, което е достъпно в търговската мрежа. В случай на оспорване се използва едно от еталонните горива, посочени в приложение 7;
 5.2.3.2.2.
 в случай на двигател, който не се адаптира автоматично към горивото:
 използва се еталонното гориво, посочено в приложение 7, което има най-ниско съдържание на C3; или
 5.2.3.2.3.
 в случай на двигател, върху който е нанесена маркировка, че използва гориво със специфичен състав:
 използваното гориво е това, което е посочено върху двигателя;
 5.2.3.2.4.
 използваното гориво трябва да се посочва в протокола от изпитването.
 5.2.3.3.
 За